ካለፈው ዓመት የሰሜኑ ንፍቀ ክበብ የበጋ ወራት አንስቶ ነበር ፣ የባልካን የጉዞ መስመርን ተከትለው በመቶ ሺህዎች የሚቆጠሩ ሶርያውያን አፍጋናውያን እና ኢራቆች የሚያመዝኑባቸው ስደተኞች ጀርመን መግባት የጀመሩት ።ይህ የሆነውም ጀርመን ሳይታሰብ ድንበሯን ክፍት ካደረገች በኋላ ነው ። በዚሁ መሠረት ከጎርጎሮሳዊው መስከረም 2015 እስከ ሐምሌ 2016 ፣ 900,623 ስደተኞች ጀርመን መግባታቸው ተመዝግቧል ። ያኔ ጀርመን በሯን ለስደተኞች ክፍት ማድረጓ በተቀረው ዓለም ሲደነቅ ከሃገር ውስጥ እርምጃውን የደገፉ እንደነበሩ ሁሉ የተቃወሙም አልጠፉም ። በወቅቱ ስጋታቸውን ለሚገልጹ ወገኖች መራሂተ መንግሥት አንጌላ ሜርክል ማድረግ እንችላለን እንወጣዋለን ሲሉህዝቡ ስደተኞችን እጁን ዘርግቶ እንዲቀበል ማድረግ ችለው ነበር ።ሆኖም ጀርመን ስደተኞቹን የምታስገባበት መንገድ ፣ በአንዳንድ አካባቢዎችም በቂ ቅድመ ዝግጅት አለመደረጉ ፣ከገቡም በኋላ አንዳንድ አስተዳዳራዊ ችግሮች መከሰታቸው ሲያወዛግብ ሰንብቷል ።በአጠቃላይ ጀርመን ባለፈው አንድ ዓመት 1.1 ሚሊዮን ስደተኞችን ማስገባቷ ብቻ ሳይሆን በሯን ለስደተኞች ክፍት ማድረጓ መቀጠሉም እንዲሁ ሌላው አከራካሪ ጉዳይ ነው ። ከተገመተው በላይ ስደተኛ ሲገባ ፣እርምጃውን በቅጡ ያልታሰበበትና አቅምን ያላገናዘበ ነው የምንቀበላቸው ስደተኞች ቁጥር ገደብ ይኑረው ሲሉ የተለያዩ የህብረተሰብ ክፍሎችና ፖለቲከኞች መቃወም ጀመሩ ። ከሁሉ በላይ ስደተኞች በብዛት የሚገቡበት የባየርን ፌደራዊ ክፍለ ሃገር አስተዳዳሪ የክርስቲያን ሶሻል ህብረት ፓርቲ በምህፃሩ የCSU ተቃውሞ የበረታ ነበር ። የባየርን ፌደራዊ ክፍለ ሃገር ጠቅላይ ሚኒስትር ኾርስት ዜሆፈር
